Den Vest-Sjællandske Avis, 1817-07-08
Nyeste Post-Efterretninger. Man seer af en Jnspectionsreise, som den russiske General en Chef, Greven af Benningsen har foretaget sig langs med Grændselinien imellem Rusland og Tyrkiet, og en Revne, som han vil holde over det 6te og 7de Armeecorps, at en russisk Armee staaer opstillet i de sydlige Deele af Riget, hvilken ogsaa skal blive forstærket med den Deel af det russiske Contingent, som kommer tilbage fra Frankerige, og som en russisk Orlogsflaade nu ligger ved Calais for at afhente; det er at formode, at denne Armees Bestemmelse er at befordre de Underhandlinger, som føres med det tyrkiske Hoff om Grændsernes Berigtigelse. En udenlandsk Journal fortæller vel, at ligesom en russisk Armee trækker sig sammen i Georgien, for at udvirke hos Kongen af Persien, Aftrædelsen af Landene syd fordet Caspiske Hav, og den frie Handel paa Ostindien igiennem Persien, saaledes skal Rusland, have forlangt af Porten, at den vil indrømme det Overherredømmet over Moldau og Wallachiet, og den frie Fart for Krigskibe igiennem Dardanellerne, hvilket allerede skal have givet Anledning til Courerers og Posters Afsendelse imellem Hofserne i London og Petersborg. (Disse Efterretninger bør imidlertid ikke troes da de mangle alle Beviiser). Man seer saaledes, at neppe en Skye af Ufred trækker og over Europa; derimod indhyller Amerika sig destomere i Krigens Taage. Om det spanske Amerika vil man for det første ikke tale da en udførlig og kritisk Fremstilling af Begivenhederne deri, som vist nok ere overmaade mærkværdige, skulle med det første blive meddeelte. Men hvad Brasilien angaaer, saa er den nærværende Taushed og hvorledes Sagerne der staae, høist mistænkelig; det er mærkeligt at ingen fordeelagtig Efterretning derfra indløber, hverken over Wien eller Lissabon; den portugisiske Flode, som skulde afhente Kronprinsessen af Brasilien, er endnu ikke kommen til Livorno, og hun opholder sig i Selskab med Fyrsten af Metternich, paa et Lystslot i Nærheden af Florenz, hos sin Onkel Storhertugen af Toscana. Fra de insurgerede Egne i Brasilien kan man ikke erfare noget, da en portugisisk Escadre under Commodore Raffirios Commando krydser uden for Pernambuco, og tillader ikke noget Skib at anløbe Havnen, hvorfor den ogsaa den 21de April har borttaget et engelsk Skib, som var ladet med 400 Fade Krud, (en for Tiden meget contraband Vare), og som vilde dermed snige sig derind; de sidste Efterretninger man havde fra denne Stad, berette, at Omegnen lider meget af Tørke, paa den anden Side har Fregatten Amphion som forlod Montevide, inden den Brasilianske Armee var kaldet tilbage fra Plata-Strømmen, bragt det Budskab med sig, at den største Jnsubordination skal herske imellem de portugisiske Tropper, som skulle være misfornøiede med, at de ere bragte fra deres Fødeland over til Brasilien, og General Lecor skal have tilskrevet sin Souverain, at naar friske Tropper og Provisioner ikke blive ham tilsendte, saa kan han ikke holde sig længere ved denne Flod. Det kommer nu an paa om ikke Kongen resolverer sig til at, reise tilbage til Lissabon, naar den Depesche ankommer til Rio Janeiro, hvori Marskal Beresford har tilmeldet ham den opdagede Sammenrottelse. Nye Depescher fra Marskallen ere ogsaa ankomne til London, men deres Jndhold er ikke bekiendtgjort. J den spanske Hoftidende er Sammenrottelsen omtalt men med stor Forsigtighed, og til alle Grændserne i Spanien er der givet Ordre til at anholde de portugisiske Militairpersoner, som ville forsøge paa at tage deres Tilflugt til dette Rige. – Efter en nøiere Angivelse er den nærværende Deficit i de spanske Financer 116 Mill. Reales de Vellon; der skal nu lægges en Afgivt, af 70 Millioner paa alle Eiendomme. Geistligheden skal i 6 Aar udrede en Subsidie paa 30 Millioner. Fire pavelige Buller ledsage Finance Decretet og understøtte Paalægget paa Geistlighedens Eiendomme, store Besparelser og Reductionen skulle overalt indføres.